Tæknin sem beitt er kallast á ensku „ gaslighting “ , eða gaslýsing , og er þekkt pólitískt bragð . Þeim er sagt , með hörku , valdhroka og ofsa , að svart sé hvítt og upp sé niður . Nákvæmlega sömu aðferð var beitt í kjölfar bankahrunsins , í Lekamálinu , Í Orku Energy-málinu , í aðdraganda birtingu Panamaskjalanna , í kjölfar birtingar Panamaskjalanna , þegar tveimur mikilvægum skýrslum var haldið frá almenningi í aðdraganda kosninga og þegar dómsmálaráðherra braut lög með skipun sinni á dómurum í Landsrétt . Það má ekki allt sem er ekki ólöglegt Gaslýsingin í því máli sem felldi ríkisstjórnina felst , líkt og áður sagði , efnislega í því að kenna öllum öðrum um þá atburðarás sem er að leiða okkur í kjörklefann en þeim sem raunverulega bera ábyrgðina . Þess vegna fóru hermenn Valhallar mikinn , jafnt í opinberri umræðu , á samfélagsmiðlum og í einkaskilaboðum , þegar umboðsmaður Alþingis sagði ekkert tilefni til að rannsaka atferli Sigríðar sem mögulegt lögbrot . Það var val Sigríðar að segja Bjarna einum frá aðkomu föður hans að málinu og það var val Bjarna að segja engum öðrum frá því í júlí , þegar hann var upplýstur um það . Í því fólst pólitískur og almennur trúnaðarbrestur . Að sýna maka sínum niðrandi framkomu . Að svíkja og blekkja ættingja sína . Að vera óheiðarlegur í samskiptum . Og að hann sé að eyðileggja orðspor Íslands á alþjóðavettvangi . Þetta er rökstutt með því að Smári setti færslu á Twitter þar sem hann valdi lélega og ósmekklega samlíkingu til að lýsa yfirhylmingu Sjálfstæðisflokksins á upplýsingum um meðmælabréf föður forsætisráðherra . En súrrealískasta viðbragðið á þingmaðurinn Vilhjálmur Árnason sem kenndi Ríkisútvarpinu um töf á birtingu gagna um uppreist æru vegna þess að það vandaði sig við að svara umsögn dómsmálaráðuneytisins eftir að það hafði synjað fjölmiðlinum um aðgengi að gögnunum . Samkvæmt röksemdarfærslu Vilhjálms liggur sökin ekki hjá þeim sem synjaði fjölmiðli ranglega um aðgengi að gögnum , heldur hjá þeim sem réttilega taldi að umrædd gögn ættu að vera opinber , og kærði málið til úrskurðarnefndar um upplýsingamál sem staðfesti þann skilning . Varðandi viðbrögð ráðherranna og svör segja þær að þau séu „ einkennandi fyrir þöggun “ . Fullkomin flón ? Nei , auðvitað þarf ekki að láta mat sitt á atburðum síðustu daga passa við söguskýringar gerenda í málinu . Fólk á að líta fram hjá þessum tilraunum og meta málið út frá fyrirliggjandi staðreyndum og eigin dómgreind . Sjálfstæðisflokkurinn og stefnumál hans eiga augljóst erindi við hluta þjóðarinnar . Hann er , samkvæmt síðustu kosningum , stærsti flokkur landsins og nýtur stuðnings 20 - 30 prósent landsmanna . En viðbragðið er ekki auðmýkt heldur forherðing . Það sama og alltaf þegar forystumenn Sjálfstæðisflokksins gerast sekir um að hneyksla þjóðina eða flækja sig í bersýnilega hagsmunaárekstra . Að taka samtrygginguna fram yfir almannahag , reyna að afvegaleiða umræðuna með gaslýsingu , ráðast á gagnrýnendur af hörku og bakka um leið lengra niður í skotgrafirnar . Þess vegna velur Sjálfstæðisflokkurinn að vera hluti af vandamálinu og auka enn á klofninginn í samfélaginu , í stað þess að verða valkostur að lausninni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .